
	Παρουσίαση βιβλίου της Σωτηρούλας Καουρή

Ο τροχός της τύχης 
στο Σπίτι της Κύπρου

Τη Δευτέρα 22 Οκτωβρίου 2018 και ώρα 19:00 θα πραγματοποιηθεί  στο Σπίτι της Κύπρου, Ξενοφώντος 2Α στο Σύνταγμα, η παρουσίαση του βιβλίου της Σωτηρούλας Καουρή Ο τροχός της τύχης των Εκδόσεων  Επιφανίου. 
Για το βιβλίο θα μιλήσουν ο κ. Κυριάκος Μπαρρής, φιλόλογος, Επίτιμος Πρόεδρος του Συνδέσμου  Ελλήνων Διευθυντών Μέσης Εκπαίδευσης Κύπρου

και η κ. Εύη Καραγιάννη, ηθοποιός, η οποία και θα αναγνώσει αποσπάσματα από το βιβλίο.
Η παρουσίαση  πλαισιώνεται  από πιάνο.
Η Σωτηρούλα Γιακουμεττή-Καουρή γεννήθηκε στην Περιστερώνα Αμμοχώστου το 1950.  Απόφοιτος του Γυμνασίου Λευκονοίκου, σπούδασε στο Εθνικό και Καποδιστριακό Πανεπιστήμιο Αθηνών, Γαλλική και Ελληνική Φιλολογία και Γλώσσα. Ασχολείται με  πολλές δραστηριότητες όπως μεταφράσεις βιβλίων, ντοκιμαντέρ κ.ά. Η ποίηση όμως και η πεζογραφία κατέχουν την πρώτη θέση. Μερικά από τα ποιήματα της μελoποιήθηκαν από τον συνθέτη Σάββα Σάββα. Εξέδωσε την ποιητική συλλογή Για Σένα… Σε Σένα και το μυθιστόρημα Ο τροχός της τύχης.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου. 

